﻿ Expresionismul Mişcare artistică, dezvăluită cu caracter nonconformist şi contestatar, apărută în Germania şi Austria începutului de secol XX, mai întâi în artele plastice, prin mişcările Die Brücke şi Der Blaue Reiter, în literatură şi apoi în muzică, ca o reacţie la Impresionism. Expresionismul cunoaşte două tipuri de manifestare, reprezentate prin Arnold Schönberg şi Şcoala dodecafonică vieneză şi Igor Stravinski din Perioada Rusă. Cele două orientări, deşi corespund unor soluţii diferite în plan muzical, au în vedere exaltarea tensiunii emoţionale şi a expresiei. Este ceea ce în arta unor reprezentanţi ai Noii Şcoli vieneze se realizează în genurile teatral-muzicale Arnold Schönberg – Erwartung, Die glückliche Hand; Alban Berg – Wozzeck şi Lulu. Ne referim la exacerbarea conceptului muzical postromantic, consacrat de Richard Strauss prin operele Salomeea şi Elecktra. Amintim de distorsionările structurii muzicale la nivel armonic şi melodic, prin cromatismul cvasiabsolutizat atingând atonalismul, de plastica orchestrală vizând crearea de efecte psihologice violente, linia vocală nontonală, abruptă, etc. La dodecafonişti, spre deosebire de romanticii târzii, muzica se află într-un proces de abstractizare, mai intens la A. Webern şi continuat de neoserialişti, în virtutea căruia, prin dizolvarea tonalităţii şi prin înlocuirea tematismului, cu reprezentări de tip serial, se tinde spre eliberarea expresiei. În muzica lui Stravinski însă, potenţarea expresiei se produce contrar atematismului serial, ca urmare a îngroşării profilurilor tematice, prin mijloace ritmice, armonice şi orchestrale, apelul la folclorul din zona arhetipală, care conferă artei stravinskiene energie şi forţă. Acuitatea psihologică a operelor muzicale constituie un dat real, bazat pe corespondenţele de climat emoţional ale muzicii cu text sau subtext expresionist (lucrările lui Schönberg sau Berg compuse pe texte poetice sau dramatice expresioniste, ca şi creaţiile lui Igor Stravinski, cu argument psihologic sau străvechi folcloric. O trăsătură generală a expresionismului reflectată în muzică o constituie aplecarea spre resursele primare ale muzicilor folclorice, arhaice, sau ale celor exotice (exaxcerbare şi obstinare a ritmului, efecte de masivitate sau de stridenţă în armonie sau orchestraţie, ca mijloc de realizare a expresiei de forţă elementară, telurică. Aderări temporare la expresionism au manifestat Bartok, Honneger, Prokofiev, Ives, Şostakovici. Formula stravinskiană o regăsim şi în creaţia românească la Ph. Lazăr, Th. Rogalski, în ideea unor reprezentări groteşti, caricaturale a parodiei. Arnold Schönberg (1874, Viena – 1951, Los Angeles). Compozitor evreu născut într-o familie de mici burghezi. A studiat vioara, violoncelul, dar în mare parte s-a format autodidact. Singurul său profesor a fost şi viitorul său cumnat Alexander von Zemlinski. În tinereţe a fost pasionat de muzica lui R. Wagner şi Johannes Brahms. - Etapa postromantică: Sextetul de coarde – Noapte transfigurată (1899) după un poem de Richard Dehmel; Poemul simfonic – Pelleas şi Melissande op. 5 (1903) Cvartetul de coarde nr. 1 op. 7 (1905); Cantata Gurrelieder (1900-1911); Simfonia de cameră nr. 1 op. 9 (1906); După 1903, devine profesorul lui A. Berg şi Anton Webern. * Etapa atonală: Cvartetul de coarde nr. 2 op. 10 (1907-1908) Cartea grădinilor suspendate op. 15, ciclu de 15 melodii pe poeme de Ştefan George (1908-1909); Cinci piese pentru orchestră op. 16 (1909); Trei piese pentru pian op. 11 Erwartung – monodramă – 1924 – premiera; este inventatorul melodiei de timbruri Klangfarbenmelodie; Pierrot lunaire op. 21 (1912) – 21 de poeme pentru voce şi ansamblu cameral – vocea este tratată pe principiul sprechgesang; Die glückliche Hand op. 18 – dramă cu muzică 1913-1916; * Etapa serial-dodecafonică Suita pentru pian (1921-1923); Cvartetul de coarde nr. 3 (1927); De azi pe mâine – operă comică - 1928-1929; Opera oratoriu Moise und Aaron –operă neterminată; Spre sfârştul vieţii emigrează în America, unde declară că revine la bătrânul Do major. Alban Berg – compozitor austriac, 1885-1935 Între 1904-1910, devine discipolul lui Arnod Schönberg. La început este pasionat de poezie şi literatură. Odată cu anul 1913, lucrările sale au fost interpretate în mediile de avangardă vieneze: - Cinci lieduri cu orchestră * 1914 – începe să compună opera Wozzeck după piesa de teatru de Georg Büchner; * 1925 – Concert de cameră – omagiu lui Schönberg; * Suita lirică pentru cvartet de coarde; * Lulu (compoziţie începută în 1928 şi rămasă neterminată); * 1935 – Concert pentru vioară în memoria unui înger Compozitor de sinteză tonal – atonal- serial, care în creaţia scenică a apelat la tehnici vocale diverse: de la belcanto la sprechgesang sau la corul cu gura închisă. Anton Webern (1883-1945) * Passacaglia pentru orchestră op. 1 (1908); * Lieduri după poeme de Ştefan George; * Şase piese pentru orchestră (1909); * Simfonia op. 21 * Variaţiuni pentru pian op. 27 Dintre cei trei vienezi, Webern a realizat radical ruptura de tonalitate. Se ştie că Schönberg şi Berg vor reintegra mai mult sau mai puţin tonalul în serial. Webern nu se mai preocupă de asta. Din tehnica dodecafonică serială, începând cu op. 17, Webern extrage consecinţe radicale. Va utiliza serii de 12 sunete, derivate din microserii de trei sau patru sunete. Desfiinţează repetiţia şi promovează o muzică reprezentând o variaţiune permanentă. III.5. Wozzeck de Alban Berg Dramaturgia complexă a operei Wozzeck, este o sinteză dintre spectacolul tradiţional cu numere închise şi drama wagneriană, la care se adaugă inovaţiile teatrului liric din primii ani ai secolului XX: interludiile orchestrale din Pelléas et Mélisande (Claude Debussy), expresionismul extravertit, întâlnit în Salomeea şi Elektra de Richard Strauss, sau introvertit, caracteristic lucrărilor de gen Erwartung şi Die glückliche Hand de Arnold Schönberg. O dramaturgie de asemenea calibru presupunea existenţa unui subiect controversat, cu valenţe simbolice, pe care Alban Berg îl descoperă în primăvara anului 1914, odată cu reprezentarea unor fragmente dramatice din ciclul Woyzzeck de Georg Büchner. Deşi a fost creată în 1836, această dramă, prin implicaţiile psihologice, prin ideile directe sau subînţelese de afirmare a protestului împotriva unor forme ale civilizaţiei moderne, prin tensiunea propusă dintre individ şi societate este reprezentativă în constituirea ulterioară a teatrului expresionist. Wozzeck este omul multiplu traumatizat, care suferă din cauza celorlalţi, dar şi în locul altora, într-o ambianţă generală de iresponsabilitate şi cruzime: un om bolnav, captiv într-o lume bolnavă. Ca şi Marie, de altfel contrapunctul erotic al lui Wozzeck, prizoniera sărăciei şi a condiţiei de femeie creştină apăsată de conştiinţa păcatului. Un alt personaj, Tamburul major, reprezintă personificarea violenţei primare. Căpitanul, care vehiculează pretenţios presupuse concepte morale. Doctorul, se presupune a fi un om de ştiinţă. Margot şi tânărul soldat Andres, sunt fiinţe aproblematice. Mulţimea amorfă de calfe, soldaţi, femei, îneacă în alcool şi dans o existenţă fără sens. Există poate, în această dramă, două fiinţe provizoriu libere: micuţul copil al Mariei şi al lui Wozzeck sau Nebunul, care nu ştie şi nu înţelege nimic. Zadarnic îi vorbeşte Doctorul lui Wozzeck despre <<idei fixe>>: în acest univers maniacal, fiecare are ideile lui fixe. Unele sfârşesc prin a fi ucigătoare. Să nu uităm că 100 de ani mai târziu, muzica lui Alban Berg transcede piesa lui Georg Büchner – compozitorul concentrează sau diminuează cele 27 de fragmente dramatice ale scriitorului, în trei acte a câte cinci scene, realizând dintr-un fapt divers (acţiunea se petrece într-o localitate din Boemia, fie în camera Căpitanului, în camera Mariei, în cabinetul Doctorului, pe stradă, în cazarmă în grădina unui birt sau pe câmpul din apropierea oraşului), un mit. Construcţia dramaturgică a operei se bazează, în opinia Valentinei Sandu-Dediu, pe un complex de 20 de leitmotive, în funcţie de evoluţia personajelor, a situaţiilor scenice, de acutizarea sau diluarea unor stări psihice delirante, de apariţia şi transformarea în obsesie a unor obiecte. Teribila sintagmă rezumativă a dramei, durerea şi umilinţa cauzate de lipsa banilor sunt concentrate în ideea melodică din actul I (scena I), rostită de Wozzeck: Noi oamenii sărmani Exemplu nr. 1 (act I, scena I, m. 136-138) şi ulterior, într-o versiune sonoră transformată, în discursul vocal al Mariei. Exemplul nr. 2 (actul I, scena III, m. 467-468, Berceuse) Experimentele dezastruoase ale Doctorului, personaj machiavelic sunt evidenţiate prin triada ideea fixă, nenorocirea, agitaţia, groaza sau halucinaţia. Exemplul nr. 3a (ideea fixă (prefigurare) act I, scena I, m. 17-21) Exemplul nr. 3b (motivul Doctorului, actul I, scena IV, m. 569-572) Atmosfera bizară se conturează prin dialogul realizat între bietul Wozzeck şi „onorabilul” Căpitan, un personaj al cărui discurs creează, în debutul partiturii, impresia de monotonie aparentă, Exemplul nr. 4 (act I, scena I, Căpitanul, m. 4-5) conturându-şi treptat imaginea de paiaţă grotescă în faţa protagonistului, prin comentariul stupid despre importanţa conduitei morale într-o existenţă efemeră. Exemplul nr. 5 (act I, scena I, m. 47-49) În atmosfera tensionată generată de fantasmele premonitorii ale protagonistului, cărora le corespunde un discurs atonal, se profilează figura interesantă a unui personaj contrastant, Andres, prieten cu Wozzeck, ce intonează un cântec popular vânătoresc, într-un tonalism deformat. Exemplul nr. 6 (Andres, actul I, scena II, m. 213-214) Dramaturgia generală poate fi gândită din perspectiva a două trunghiuri Wozzeck – Căpitanul - Doctorul şi Marie - Tamburul major - Copilul. Marie, deşi este introdusă în operă mai târziu (actul I, scena III), marchează prin feminitatea cu instincte, trăiri şi remuşcări conţinutul dramaturgic ulterior. Ne referim la manifestarea erotismului în relaţia cu Tamburul major (actul I, scena finală), la imaginea obsedantă a cuţitului (actul II, scenele III şi V, actul III integral), la speranţa iertării (lectura din Biblie, actul III, scena I), la apelul pentru culoarea simbolică (buzele sunt roşii ca focul, actul III, scenele I şi III, luna este roşie, actul III, scene II şi IV), la antinomia dintre figura nevinovată a copilului şi atmosfera duplicitară ce planează în jurul mamei. Introducerea Mariei în actul I scena III (Marş-Berceuse) se realizează prin motivul său principal, constituit pe două intervale fundamentale – terţă mică urmată de secundă mică, Exemplul nr. 7a (motivul Mariei, actul I, scena III, m. 363-364) Exemplul nr. 7b (motivul Tamburului major, act I, scena V, m. 676-678) V. S. Dediu descoperă zone sonore interpretabile tonal sau modal. Mă refer la tema passacagliei din scena a IV-a (actul I), care, deşi este o serie dodecafonică (fără a obliga compozitorul să construiască variaţiunile într-o tehnică serială riguroasă), preferinţa pentru intervalul de cvintă micşorată, manifestată în succesiunea sunetelor, sugerează o posibilă interpretare modală. Exemplul nr. 9 (actul I, scena IV, m. 488-493) Alban Berg utilizează modalul folcloric, pentatonii, hexatonii, în secţiuni sonore ce ne trimit cu gândul la cântecul popular vienez ländler Pe lângă relaţia tonal-atonal-modal, se impune caracterul parodic realizat prin valorificarea modernă a unor genuri de divertisment. Mă refer la melodiile cu expresii diferite intonate de Marie – Cântecul soldăţesc şi Cântecul de leagăn (actul I scena III); la momentul sonor Langsamer Ländler (actul II, scena IV) în care se accentuează ritmul de dans caracteristic acestui strămoş al menuetului şi al valsului, la Polca mişcată în ritmul şi sunetele unei pianine dezacordate . Exemplul nr. 11a Cântecul soldăţesc al Mariei (actul I, scena III, m. 345-350) Exemplul nr. 11b Cântecul de leagăn (actul III, scena III, m. 372-375) Exemplul nr. 12 Schnell Polka (actul III, scena III, m. 122-129) Vocalitatea este exprimată prin modalităţi cât mai variate de la murmur şi şoaptă până la ţipăt expresionist Dincolo de aspectele dramaturgice, intonaţionale şi timbrale, elementul cel mai surprinzător, considerat de notorietate în lumea muzicienilor, este construcţia riguroasă a formei muzicale (transpunerea limbajului atonal în structurile severe ale tonalităţii). Plecând de la afimaţiile lui Alban Berg despre existenţa unei simetrii de durată (A B A) manifestată la nivelul celor trei acte şi până la detalierea structurilor fiecărei scene – forme indicate în partitură de însuşi creatorul lucrării – schema generală a operei Wozzeck se prezintă astfel: Actul I * Scena I – suită: Preludiu, Pavana, Cadenţa, Giga, Quasi Gavote, Arie (Preludiul recurent) * Scena II: Rapsodie ABAB [AB]A * Scena III: Marş: ABA; Berceuse: ABC * Scena IV: Passacaglie: tema cu 21 variaţiuni * Scena V: Quasi Rondo: R C1 R C1 V R C2 R C3 R * Actul II * Scena I: Sonata: Introducere Expoziţie Dezvoltare Repriză * Scena II: Fantezie: ABC Triplă fugă: Expunere 1 Expunere 2 Evoluţie 1-2 Expunere 3 Evoluţie 1-2-3 Repriza 1-2 * Scena III: Largo –Lied ABC (cu Introducere) * Scena IV: Scherzo: Scherzo1 – Trio1 – Scherzo 2 – Trio2, Scherzo 1 – Trio1 v – Scherzo 2 v * Scena V: Rondo marziale con introduzione: R-C1-R-C2-R Actul III * Scena I: Invenţiune pe o temă: temă cu 7 variaţiuni, fugă * Scena II: Invenţiune pe un sunet: A B * Scena III: Invenţiune pe un ritm: A B C D E F G H * Scena IV: Invenţiune pe un acord A B A * Scena V: Invenţiune pe o mişcare ritmică A B A 